
PAŽYMA

dėl pastabų ir pasiūlymų Lietuvos Respublikos aplinkos ministerijos 
aplinkos apsaugos ir klimato kaitos valdymo plėtros programos
pažangos priemonės Nr. 02-001-06-10-02 „Skatinti atliekų perdirbimą ir antrinių žaliavų panaudojimą“ veiklos „Žaliųjų atliekų perdirbimo pajėgumų plėtra“
projektų  specialiesiems ir prioritetiniams atrankos kriterijams

	Pasiūlymų teikėjas 
	Pasiūlymas 
	Paaiškinimas 
 

	LRATCA
	1. Veiklai numatyta tik 6 mln. Eur finansavimo suma yra per maža. Dėl riboto finansavimo bus įgyvendinta tik nedidelė dalis reikalingų projektų, todėl ne visi regionai turės galimybę plėtoti ar modernizuoti žaliųjų atliekų perdirbimo infrastruktūrą. Atsižvelgiant į dabartines statybos darbų, įrangos ir kitų investicijų kainas, tokio finansavimo nepakaks reikalingiems žaliųjų atliekų perdirbimo pajėgumams sukurti skirtinguose Lietuvos regionuose. Jau vien Kauno regionui preliminari reikalingų investicijų suma sudaro apie 6,86 mln.Eur be PVM, norint įrengti vieną žaliųjų atliekų kompostavimo aikštelę Kauno rajono savivaldybėje, kurios projektinis pajėgumas būtų 20 tūkst. tonų per metus. 
	Nesusiję su atrankos kriterijais. Neatsižvelgta.  
Pagal šią veiklą nėra numatoma finansuoti žaliųjų atliekų kompostavimo aikštelių projektavimo, statybos ar įrengimo darbų. Finansavimas numatomas tik įrangos, reikalingos žaliųjų atliekų kompostavimo aikštelių eksploatavimui, įsigijimui.  Toks sprendimas buvo priimtas atsižvelgiant į Bendrojo bendrosios išimties reglamento (BBIR) nustatytas valstybės pagalbos sąlygas ir reikalavimą vertinti alternatyvius investicijų scenarijus. Finansavimo suma buvo nustatyta vertinant įrangos poreikį ir galimą finansavimo intensyvumą.

	 
	2. Atrankos kriterijai nepakankamai atskiria naujų žaliųjų atliekų perdirbimo pajėgumų sukūrimą nuo esamų pajėgumų plėtros. Projektai, kurių metu infrastruktūra kuriama naujai, patirs ženkliai didesnes pradines investicijas, todėl vien tik sukuriamų pajėgumų ir dotacijos santykis neatspindės projekto naudos regioninei atliekų tvarkymo sistemai. Vertinant projektus, reikėtų atsižvelgti į esamą regiono apsirūpinimą žaliųjų atliekų perdirbimo pajėgumais. Kriterijai neturėtų sudaryti geresnių sąlygų finansavimui gauti tiems pareiškėjams, kurie jau turi išvystytą infrastruktūrą ir dėl to gali pasiekti geresnius rodiklius. 
	Neatsižvelgta.
Atrankos kriterijai nėra orientuoti į pareiškėjų turimos infrastruktūros lygį ar esamą padėtį. Užtikrinamas visų pareiškėjų lygiateisiškas vertinimas, nepriklausomai nuo jų esamos infrastruktūros išvystymo.  



	 
	3. Pagal 5 kriterijų daugiau balų gaus projektai, kurie prašys mažesnės finansavimo dalies ir daugiau prisidės nuosavomis lėšomis. Regioniniai atliekų tvarkymo centrai neturi tokių finansinių galimybių kaip privatūs operatoriai (nors kyla klausimas, kiek naudos žaliųjų atliekų tvarkymas gali suteikti privačiam operatoriui), todėl gali susidaryti situacija, kai laimi ekonomiškai stipresni pareiškėjai, o ne regionui svarbesni projektai. Reikėtų mažinti šio kriterijaus svorį. 
	Atsižvelgta. 
5 kriterijaus „Pareiškėjo prašomos projekto finansuojamosios dalies ir didžiausios pagal veiklą pareiškėjui galimos projekto finansuojamosios dalies santykis“ maksimalus balas mažinamas nuo 45 iki 40. Atitinkamai 4 kriterijaus „Už 1 suteiktą dotacijos eurą įsipareigojama sukurti papildomų žaliųjų atliekų perdirbimo pajėgumų (tonų per metus)“ maksimalus balas didinamas nuo 55 iki 60.






